b"\n_START_ARTICLE_\nAmerican Medical Bureau\n_START_SECTION_\nHist\xc3\xb2ria\n_START_PARAGRAPH_\nFundada per el Dr. Edward K. Barsky, l'American Medical Bureau va reclutar metges, dentistes, infermeres, administradors i conductors d'ambul\xc3\xa0ncies amb la intenci\xc3\xb3 de recolzar la Rep\xc3\xbablica Espanyola. Als actes de recaptaci\xc3\xb3 de fons als Estats Units l'AMB tamb\xc3\xa9 utilitzava els noms de 'American Medical Bureau to Save Spanish Democracy' i 'Medical Bureau & North American Committee to Aid Spanish Democracy'._NEWLINE_Despr\xc3\xa9s que va esclatar la Guerra Civil a Espanya aquesta organitzaci\xc3\xb3 tamb\xc3\xa9 va organitzar peri\xc3\xb2dicament actes a les principals ciutats dels Estats Units amb l'objectiu d'influenciar l'opini\xc3\xb3 p\xc3\xbablica a oposar-se al boicot imposat per part del Comit\xc3\xa8 de No-intervenci\xc3\xb3 contra la Rep\xc3\xbablica Espanyola. _NEWLINE_A Espanya l'AMB fou assignada a hospitals i centres m\xc3\xa8dics del Cos de Sanitat Militar Espanyol (Cuerpo de Sanidad), com l'Hospital Militar G\xc3\xb3mez Ulla a Madrid durant l'assetjament, aix\xc3\xad com a zones de la rereguarda dels diversos fronts. L'AMB assistia tant als combatents internacionals com als espanyols. Entre els membres de l'AMB hi havia molts afroamericans estatunidencs, entre els quals algunes infermeres que varen servir a Espanya._NEWLINE_Cap al final de la guerra la majoria dels comit\xc3\xa8s d'ajuda a Espanya i dels consells d'administraci\xc3\xb3 de l'AMB estaven formats per dones."